open-index/open-wikipedia-markdown huggingface dataset:
Monarchia

thumb|Monarchie vo svete

**Monarchia** alebo **mocnárstvo** je štátne zriadenie resp. štát, na čele ktorého stojí panovník – monarcha (cisár, kráľ, knieža, pápež,...). Pôvodná forma monarchie mala znaky absolútnej monarchie. Opakom monarchie je republika.

Výraz monarchia pochádza z gréckeho slova μοναρχία (*monarchía*) a je zložené zo slov μονος (*monos* = „jeden“) a αρχειν (*archein* = „vládnuť“), znamená doslova jedinovládu, formu vlády jedinej osoby.

Monarchie sa delia na tri typy podľa spektra právomocí monarchu:
* parlamentná monarchia - takmer žiadne právomoci monarchu, jeho úloha je skôr reprezentatívna
* konštitučná monarchia - moc panovníka je obmedzená ústavou
* absolútna monarchia - panovník má neobmedzenú moc

## Referencie


## Iné projekty

## Zdroj
* 


Kategória:Formy vlády
Melpomené

thumb|Melpomene
**Melpomené** alebo **Melpomena** alebo zastarano **Melpomene** (po grécky *Melpomené*, po latinsky *Melpomene*) je v gréckej mytológii múza, ktorá ochraňuje spev a tragédiu. Jej atribútmi sú tragická maska, palica, veniec z révového lístia.

## Iné projekty

## Externé odkazy
* 

Kategória:Múzy
Melódia

**Melódia** (gr.) môže byť:
* v hudbe: pozri melódia (hudba)
* v jazykovede: modulácia hlasu v dôsledku zmien výšky tónu a intervalov v reči, pozri melódia reči
Neolamarckizmus

**Neolamrckizmus** je smer evolucionizmu, podľa ktorého je evolúcia výsledkom fyziologických procesov. Neolamarckizmus popiera tvorivú úlohu výberu, uznáva vopred danú účelnosť organizmov.

Neolamarckizmus nadväzuje na učenie J. B. Lamarcka. Zdôrzňuje dedičnosť získaných vlastností a predurčenú účelnosť organizmov; evolučné teorie na základe prirodzeného výberu odmieta ako mechanistické.

## Externé odkazy
* 

Kategória:Evolučná biológia
Ordoliberalizmus

**Ordoliberalizmus** (zriedkavo **ordoizmus**) alebo staršie **[[neoliberalizmus]]** je smer ekonomickej vedy, nemecká podoba neoklasickej ekonómie. Vytvorila ho tzv. freiburská škola v 30. rokoch 20. storočia.

Ordoliberalizmus zastáva názor, že trhový mechanizmus je vhodný systém, ale zároveň je potrebný aj právne inštitucionálny poriadok (odtiaľ názov „ordo-“), ktorý zabezpečí na jednej strane nezasahovanie štátu do trhových procesov a na druhej strane (aj zasahovaním štátu) zaručí existenciu voľnej trhovej konkurencie (teda zabráni vzniku monopolov, záujmových skupín, mocenských zoskupení, samospráv, politických tlakov a podobne). 

Ordoliberalizmus teda predpokladá, že medzi hospodárskym a právnym poriadkom existuje úzka súvislosť a  cieľom politiky má byť zosúladiť slobodu a poriadok. Základné krédo školy znie - štát je zodpovedný za vytváranie a udržovanie poriadku, nečinnosť štátu a spoliehanie sa na spontánne procesy môže viesť až k nastoleniu diktatúry fašistického typu.  

Základom ordoliberalizmu je teória nových ekonomických poriadkov (ordines) vypracovaná Walterom Euckenom. 

Ordoliberalizmus je myšlienkovým základom systému nazývaného sociálna trhová ekonomika (ktorý má napríklad Slovensko zakotvený priamo v ústave). Jeho uplatnenie po druhej svetovej vojne bolo sprevádzané tzv.  nemeckým hospodársky zázrakom ("Wirtschaftswunder"). 

Hlavní predstavitelia: Walter Eucken, Wilhelm Röpke, Ludwig Erhard. L. Erhard bol aj nemeckým ministrom hospodárstva (1949-1963) a nemeckým kancelárom (1963-1966).

## Pozri aj
* Kapitalizmus
* Liberalizmus

## Externé odkazy
* 
* Lisý Ján a kol.: *Dejiny ekonomických teórií*. Iura edition, Bratislava 2003.
* 
* 

Kategória:Politické teórie
Kategória:Neoklasická ekonómia
Parlamentná monarchia

**Parlamentná monarchia** je forma vlády vychádzajúca z parlamentarizmu. Hlavou štátu v parlamentnej monarchii je monarcha, ale jeho právomoc je spravidla formálna. Parlamentná monarchia je napríklad v Anglicku, Holandsku, Švédsku,...

## Externé odkazy
* 

Kategória:Politika
Membrána

**Membrána** môže byť:
*všeobecne: tenká elastická blana alebo platnička
*v biológii:
**tenká blana s ohraničujúcou alebo separačnou funkciou
**biologická membrána
**cytoplazmatická membrána
*v technike, fyzike a chémii:
**selektívne priepustná blana na delenie zmesí (napr. dialýzou, ultrafiltráciou) a podobné účely, pozri membrána (chémia)
**v oznamovacej technike: tenká platnička (alebo papierový kužeľ), ktorá prenáša zvukové vlnenie na elektrickom zariadení v elektroakustickom meniči (napr. v mikrofóne alebo reproduktore), pozri membrána (zvuková technika)
**blana membránového čerpadla, pozri pod membránové čerpadlo
**diafragma
**v teórii superstrún a pod.: 2-brána, teda špeciálna p-bránu s dvomi priestorovými rozmermi, pozri membrána (teória superstrún) 
*v stavebníctve: skrátene: stavebná membrána

## Pozri aj
* Blana
* tekutá membrána
Stavovská monarchia

**Stavovská monarchia** je historická forma feudálnej monarchie, v ktorej sa niektoré stavy prostredníctvom stavovského snemu podieľali na zákonodarstve a správe. V Európe bola prevládajúcou štátnou formou v 13. až 17. stor.

## Pozri aj
*monarchia
*kráľ
*monarchisti

## Externé odkazy
* 

Kategória:Monarchie
Jadrová membrána

**Jadrová membrána** je bunková membrána, ktorá obaľuje jadro bunky a ohraničuje jeho obsah od základnej cytoplazmy vo všetkých bunkách okrem baktérií a siníc.

## Externé odkazy
* 

Kategória:Bunka
Memoáre

**Memoáre** alebo **pamäti** (z fr. *memoire* z lat. *memoria* zn. "pamäť") sú literárne zápisky o udalostiach.

## Iné projekty

## Zdroj
* 


Kategória:Literárne žánre
Memorandum

**Memorandum** (lat.) môže byť:
* pamätný spis
* v korešpondencii: list veľkosti troch štvrtín normálneho formátu
* v medzinárodných vzťahoch: záznam s výkladom otázok, tvoriacich predmet diplomatického rokovania

## Externé odkazy
*
Monarchizmus (hnutie)

**Monarchizmus** (gr.) alebo (najmä vo Francúzsku) **rojalizmus** je politický smer uprednostňujúci alebo snažiaci sa zachovať/obnoviť ako štátne zriadenie monarchiu, prípadne všeobecnejšie hnutie prívržencov monarchie. Stúpenec monarchizmu sa nazýva **monarchista** alebo **rojalista**.

Kategória:Politológia
Neolitizácia

**Neolitizácia** je nástup neolitu, prenikanie neolitickych kultúr na isté územie, napr. neolitizácia Slovenska.

## Neolitizácia Slovenska
Neolitizácia Slovenska sa začína na východnom Slovensku zásahom krišsko-starčevského okruhu (Košice, Michalovce), pokračuje v starom a strednom  neolite na juhozápadnom Slovensku v želiezovskej skupine a na východnom Slovensku v bukovohorskej kultúre (koniec 5. tis. pred Kr.). V mladom neolite nastáva zásadná zmena v tvarovej a výzdobnej náplni keramiky (lužíanska skupina) a počas lengyelského okruhu resp. polgárskeho okruhu konc. 4. tis. pred Kr. prechádza neolit v eneolit.

## Externé odkazy
* 

Kategória:Neolit
Menarché

**Menarché** (gréčtina) je prvá menštruácia, začiatok menštruácie.

## Pozri aj
* spermarché

## Externé odkazy
* 

Kategória:Ontogenéza človeka
Kategória:Menštruácia
Kategória:Endokrinný systém
Neopsychoanalýza

**Neopsychoanalýza** (neoanalýza, neofreudizmus) je psychoanalýza, ktorá odmieta inštinktívne a biologické základy klasickej psychoanalýzy a hľadá zdroj konfliktov v sociálnej sfére, v raných detských zážitkoch i v strete jedinec s požiadavkami kultúry. Väčšinou zostáva pri metóde volnych asociácií. 

Ide o smer súčasnej filozofie a psychológie, ktorý sa rozšíril najmä v USA od konca 30-tych
rokov 20. storočia na báze zjednotenia psychoanalýzy a amerických sociologických a etnologických teórií (najmä kultúrnej antropológie). 

Neopsychoanalýza nepredstavuje nejaký jednotný smer myslenia a ani nedopracúva štruktúru psychoanalytickej teórie. Väčšina autorov vychádza z uznania nevedomej regulácie, správanie bez ohľadu na závažnosť, akú mu pripisujú. Význam sexuality, teórie libida nie je chápaný tak ortodoxne. Základnou myšlienkou je princíp sociálneho determinizmu (Erich Fromm) alebo princíp kultúrneho determinizmu (A. Kardiner), ktorý na rozdiel od Freudovho biologizmu vychádza z osobnosti. Ťažisko pozornosti sa z vnútropsychických procesov prenáša interpersonálne vzťahy.
 
## Predstavitelia
* Karen Horneyová
* Erich Fromm
* Harry Stack Sullivan
* David Rapaport

## Pozri aj
* psychoanalýza

## Externé odkazy
* 

Kategória:Psychoterapia
Kategória:Psychológia
Kategória:Psychoanalýza
Monizmus (filozofia)

**Monizmus** je učenie o jednosti, podľa ktorého je skutočnosť jednotná a má jedinú podstatu. Monisti však túto podstatu interpretujú rôzne, preto existuje viacero druhov monizmov, ktoré však poväčšine nevystupovali pod týmto menom. Až Christian Wolff označil ako monistov tých filozofov, ktorí prijali predpoklad jedinej základnej substancie.

## Externé odkazy
* 

Kategória:Filozofické smery
Kategória:Filozofické teórie
Kategória:Monizmus
Neoracionalizmus

**Neoracionalizmus** je smer súčasnej filozofie. Zakladateľom neoracionalizmu je francúzsky mysliteľ Bachelard. Neoracionalizmus procesualizuje vedecký rozum, ktorý  je chápaný ako činný pokúšajúci sa pojmovo vyjadriť zákony. Ponímanie racionalizmu je odlišné práve kvôli tomu, že aj predmet, ktorý sa snažíme rozumom uchopiť, postihnúť je v zásade odlišný.  Pod vplyvom neopozitivizmu bola klasická epistemológia odsunutá na kraj. Bachelard dokazuje, že aj za neopozitivizmom sú metafyzické tvrdenia (predpoklad samozrejmosti).  Veda má byť vysoko racionalizovaná - nestačí empíria - moderná veda vzniká na základe rozporu s každodennou skúsenosťou. Neexistuje kontinuita medzi každodenným životom a vedeckým faktom. Veda má podľa Bachelarda kontinuálny charakter, ktorý spočíva v overovaní teórii, ľudská racionalita podstupuje nekonečný proces realizácie. Veda a umenie, rozum a fantázia sú vzájomne neoddeliteľné prvky - metafyzické snenie (nadväzujú na archetypy; prvé abstrakcie pravekého človeka možno študovať ako vedecké výsledky). Bachelard poukazuje na to, že kolektívne mýty rozličných národov sa takmer vždy dostanú k štyrom prírodným živlom, ktoré nájdeme v empedoklovej filozofii. Naša prvotná skúsenosť je skúsenosť so Zemou nie skúsenosť s prvkami (predmety základnej skúsenosti sú živly).

## Externé odkazy
* 
* TIEFENBACHEROVÁ, A. *Filozofia*. Bratislava: Aktuell, 2011.
* CORETH, E., EHLEN, P.,HAEFFNER, G., RICKEN, F. (eds.): *Filosofie 20. století*. Olomouc: Nakladatelství Olomouc, 2006.

Kategória:Filozofické smery
Mendelizmus

**Mendelizmus** alebo **Mendelistická dedičnosť** je základný typ jednoduchej dedičnosti. Pomenovaný je podľa Gregora Mendela, ktorý takúto dedičnosť opísal ako prvý.
# Zákon uniformity hybridov – všetci príslušníci prvej dcérskej generácie sú fenotypicky aj genotypicky rovnakí;
# Zákon štiepenia znakov – keď sa krížia medzi sebou príslušníci prvej dcérskej generácie, zjavujú sa u ich potomkoch dominantné a recesívne znaky oboch rodičov;

# Zákon o nezávislej kombinácii génov – vlohy jedného páru sa voľne kombinujú a dedia nezávisle od vlôh iných párov.

## Externé odkazy
* 

Kategória:Dedičnosť
Kategória:Eponymické termíny v biológii
Mongoli (mongolské jazyky)

thumb|Rozšírenie Mongolov

**Mongoli** sú národy a národnosti, ktoré hovoria jazykmi mongolskej vetvy altajskej jazykovej rodiny. Patria sem:
* vlastní Mongoli (Mongolsko, Čína)
* Buriati (Mongolsko, Rusko)
* Dahuri (=Daguri) (Čína)
* Barguti (Čína)
* Ojrati (=západní Mongoli; vrátane Kalmykov) (Rusko, Mongolsko, Čína)
* Tungsiangovia (Čína)
* Monguori (=Tchuovia) (Čína)
* Paoanovia (Čína)
* Mogoli (=Mogholi)  (Afganistan)

## Iné projekty

## Zdroje

Kategória:Etniká, národy a národnosti
Neutrálny monizmus

**Neutrálny monizmus** je filozofická koncepcia, podľa ktorej bytie nemá ani materiálnu, ani ideálnu povahu, ale pozostáva zo súhrnu neutrálnych elementov.

## Externé odkazy
* 

Kategória:Filozofické teórie
Panteistický východný monizmus

**Panteistický východný monizmus** je monizmus, ktorý vychádza z predstavy, že realitu tvorí len jeden neosobný prvok. Východný panteistický monizmus pritom tvrdí, že:

# Átman je brahma; to znamená, že duša každej ľudskej bytosti je Dušou vesmíru.
# Niektoré veci sú viac jedno než iné. Skutočnosť je hierarchiou javov.
# K Jednému vedú mnohé (ak nie všetky) cesty. Dosiahnutie jednoty s Jedným nie je otázkou nájdenia jednej správnej cesty. Od máje k realite vedie mnoho ciest. Môžem sa dať jednou, ty môžeš ísť druhou, kamarát treťou, až do nekonečna. Problémom nie je ísť spolu po rovnakej ceste, ale uberať sa rovnakým smerom, každý po svojej vlastnej cete. To znamená, že musíme byť správne nasmerovaní.

## Externé odkazy
* 

Kategória:Filozofické teórie
Monografia

**Monografia** (z gr. *monos* – jeden; *grapho* – píšem) je spravidla vedecké dielo, publikácia alebo aj časť publikácie, kde je komplexne spracovaná jediná téma, spravidla úzko špecializovaná či vymedzená. Monografia má obyčajne viac ako 50 strán. Slovenská legislatíva považuje za monografiu prácu s rozsahom aspoň 3 autorské hárky (1 autorský hárok zodpovedá 36 000 znakom, teda asi 20 stranám s 30 riadkami).

Monografia má charakter vedeckej práce, ktorá vznikla na základe skúmania daného problému. Obsahovo sa málo líši od dizertácie a po doplnení formalít môže byť monografia chápaná ako dizertačná práca.

## Referencie

## Externé odkazy
* 

Kategória:Literárne pojmy
Kategória:Literatúra
Menenie

**Menenie** môže byť:
*spôsobovanie, aby niečo nadobudlo novú tvárnosť, novú podobu
*nahrádzanie jednej veci inou vecou, striedanie, vymieňanie

## Externé odkazy
*
Nepodloženosť

**Nepodložený** je nematie podkladu, opory v dôkazoch, v materiáli a pod.

## Zdroj
* 

Kategória:Filozofický slovník
Nepodmienenosť

**Nepodmienenosť** je nezávislosť od podmienok, nespôsobenosť, nevyvolanosť podmienkami.

## Zdroj
* 

Kategória:Filozofický slovník
Menhir

**Menhir** (v bretónčine: men = kameň, hir = dlhý) je praveký kamenný kultový pilier zasadený do zeme vo forme neotesaného obelisku.
left|thumb|Dva menhiry v Británií

Menhiry zrejme tesne súviseli s pochovávaním, neboli však náhrobníkmi v pravom zmysle. Mali azda určitý zobrazujúci význam, neboli to však spodobnenia ľudských postáv, lež skôr symbolické znaky, ktoré celkom jednoznačne vyjadrovali iba jednu charakteristickú vlastnosť človeka – vzpriamené držanie tela, ktorým sa odlišuje od zvierat.

Menhiry by patrili medzi plastiky, ale pevne vztýčený kameň je aj základom stavebného umenia. Nie náhodou sú menhíry blízke dolmenom, v ktorých sa ešte jasnejšie prejavujú základy architektúry.

Podľa etnológie je menhir sídlom duší zomrelých, ktorí sú pochovaní v megalitických hroboch.

## Iné projekty

## Externé odkazy
* 

Kategória:Megality
Obchodný monopol

**Obchodný monopol** je monopol pozostávajúci z výlučného ovládnutia obchodu v určitej územnej alebo tovarovej oblasti výrobným alebo obchodným podnikom.

## Externé odkazy
* 

Kategória:Obchod
Monoteizmus

**Monoteizmus** alebo **jednobožstvo** je viera v jediného Boha charakteristická najmä pre judaizmus, kresťanstvo a islam.

Prvým pokusom o zavedenie monoteizmu sa preslávil egyptský faraón Achnaton, ktorý zaviedol kult boha Atona z čisto politických dôvodov, aby oslabil kňazov. Jeho náboženskú reformu zrušil jeho syn Tutanchamón.

Pokusy hľadať v atonizme začiatky monoteistických svetových náboženstiev niektorí bádatelia spochybňujú. 

Dnešné tri najvýznamnejšie monoteistické náboženstvá pochádzajú z rovnakého základu, z judaizmu. Na prelome letopočtu sa z neho vyvinulo kresťanstvo. Išlo o časť Židov presvedčených o božskom pôvode Ježiša Nazaretského. Títo učeníci Ježiša Krista boli presvedčení o tom, že Ježiš Nazaretský je Boh zjavený v tele. 

V 7. storočí vznikol podľa kázní proroka Mohameda Korán, v ktorom došlo k zmiešaniu biblických zásad s tradíciami Beduínov.

## Referencie


## Iné projekty

## Externé odkazy
* Monoteismus a starověký Egypt
* Pětidílné pojednání o Jediném Bohu z tradičního pohledu římskokatolické církve 


Kategória:Filozofia náboženstva
Menippos z Gadary

[thumb|[Diego Velázquez. *Menippos*. 1639/40]]
**Menippos z Gadary/z Gadár** (* okolo 330 pred Kr., Gadara, dnes Umm Quais, Palestína – † okolo 260 pred Kr.) bol grécky filozof, predstaviteľ kynizmu. Pôvodne otrok, neskôr sa stal tébskym občanom. Vytvoril literárnu formu zvanú podľa jeho mena menippská satira.

## Externé odkazy
* 

Kategória:Filozofi obdobia helenizmu
Kategória:Filozofi starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Kategória:Obete samovrážd
Nepokoj

**Nepokoj** môže byť:
*všeobecne: 
**absencia pokoja
**duševné, vnútorné rozrušenie, vzrušenie
**rozruch, pobúrenie, prejav nespokojnosti
**neustály pohyb
**nervozita
*kyvadlo v hodinkách, druh zotrvačníka, pozri nepokoj (hodiny)
*v medicíne aj:  psychomotorický nepokoj
*v astronómii: údaj kvality obrazu pri pozorovaniach, pozri nepokoj (astronómia) 
*v indickej filozofii: prejav radžasu, pozri radžas
* básnická zbierka Miroslava Válka z roku 1963, pozri Nepokoj (básnická zbierka)

**Nepokoje** môže byť:
* množné číslo slova nepokoj
* nespokojnosť obyvateľstva, demonštrácie, výtržnosti
* the Troubles

## Referencie
William Pepperell Montague

**William Pepperell Montague** (* 11. november 1873, Chelsea, Massachusetts, USA – † 1. august 1953, New York, New York) bol americký filozof, profesor filozofie na Columbia University, predstaviteľ neorealizmu.

## Externé odkazy
* Diela

## Zdroj
* 

Kategória:Filozofi USA
Kategória:Vyučujúci na Columbia University
Kategória:Osobnosti z Massachusetts
Meniskus

**Meniskus** môže byť:
*útvar, ktorého prierez má mesiačikovitú podobu (napr. povrch tekutiny)
*v optike: miskovité optické sklo, pozri meniskus (optika)
*v hydrostatike: zakrivený (vydutý alebo vdutý) povrch kvapaliny v kapiláre, pozri meniskus (hydrostatika)
*v anatómii a medicíne: polmesiačikovitá väzivová chrupka v kĺbe, pozri pod kolenný kĺb a tiež poranenie menisku
Nepoznateľno

**Nepoznateľno** je jedna z interpretácií transhorizontovej reality, o ktorej sa – pretože je transhorizontová – nedá vedieť ani to, že je nepoznateľná. Zistiť, že niečo je nepoznateľné, znamená preniknúť k tomu a dozvedieť sa to, ibaže v tom prípade by už nešlo o transhorizontovú realitu.

Podľa Spencera nepoznateľno, nepoznateľná realita existuje ako metafyzický základ všetkých vecí a maniferstuje sa tak v materiálnych ako aj duchovných útvaroch. V nepoznateľnom sa ponúka možnosť zblíženia náboženstva a filozofie. 

## Zdroje
* 
* 

Kategória:Filozofický slovník
Nepopierateľnosť

**Nepopierateľnosť** je vlastnosť byť taký, že ho nemožno poprieť; nespornosť.

## Zdroj
* 

Kategória:Filozofický slovník
Meno

**Meno** môže byť:
*slovné označenie osoby alebo veci, pomenovanie, názov 
*v pomenovaní osôb:
**nededená časť mena osoby, pozri meno (prvé meno)                                  
**dedená časť mena osoby, teda priezvisko, pozri druhé meno                                  
**vlastné meno človeka, pozri antroponymum                                  
**meniny                                  
*v jazykovede:
**slovo alebo slovné spojenie majúce pád, číslo a rod, pozri meno (slovné druhy)
**nepresne: len prídavné meno alebo podstatné meno
**typ podstatného mena, pozri vlastné meno
*dobrá povesť, vážnosť, pozri povesť (názor)
*v logike: označenie predmetu bez udávania jeho vlastností, pozri meno (logika)
*v matematickej logike: pomenovanie, ktoré označuje jediný konkrétny objekt, pozri meno (matematická logika)
*vo filozofii: vonkajšie spájadlo jednotlivín s ideou ich druhu, pozri meno (Platón)
Nepravda

**Nepravda** je opak pravdy. Je to jedna z pravdivostných hodnôt výroku.

## Iné projekty

## Zdroj
* 

Kategória:Filozofický slovník
Kategória:Šírenie neprávd
Monte Cassino

náhľad|230px|Obnovené opátstvo na Monte Cassino.
**Monte Cassino** je vrch v Kampánii (výška ), nachádzajúci sa asi  južne od Ríma, na ktorom v roku 529 založil Benedikt z Nursie prvé benediktínske Opátstvo Montecassino.

## Bitka o Monte Cassino
Cez druhú svetovú vojnu sa okolie vrchu Monte Cassino stalo dejiskom ťažkých bojov medzi nemeckými a Spojeneckými silami, známou ako bitka o Monte Cassino.

## Pozri aj
* Bitka o Monte Cassino

## Iné projekty

## Externé odkazy
* 

Kategória:Vrchy v Taliansku
Kategória:Benediktíni
Kategória:Geografia Lazia
Kategória:Vrchy pod 1000 metrov v Taliansku
Moses Mendelssohn

**Moses Mendelssohn** (* 6. september 1729, Dessau, Svätá rímska ríša nemeckého národa – † 4. január 1786, Berlín) bol nemecko-židovský filozof, obhajca židovstva v Nemecku; mal vplyv na utvorenie si názoru Kanta, Hegela a ďalších na židovstvo. Bol priekopníkom židovského osvietenstva (haskala).

Mendelssohn je považovaný za oponenta rabína a predstaviteľa Bratislavskej ješivy, Chatama Sofera.

## Referencie

## Iné projekty

## Externé odkazy
* 

Kategória:Osvietenci
Kategória:Filozofi židovského pôvodu
Kategória:Nemeckí filozofi
Kategória:Nemecké osobnosti židovského pôvodu
Kategória:Osobnosti z Dessau-Roßlau
Kategória:Predstavitelia haskaly
Podstatné meno

**Podstatné meno** alebo **substantívum** je slovný druh, plnovýznamové slovo označujúce (na rozdiel od ostatných slovných druhov) „samostatne existujúce/chápané“ veci a javy. Napr. dom, muž, písmo. Podstatné meno je základný spôsob pomenovania v jazyku. Podstatné meno je hlavným slovným druhom, ktorý vo vete vystupuje ako argument slovesa.

V slovenčine sú podstatné mená ohybné. Ohýbanie podstatných mien sa nazýva skloňovanie (deklinácia). V slovenčine majú podstatné mená tieto gramatické kategórie: rod (mužský, ženský, stredný), číslo, pád.

## Delenia
Delenie 1:
* konkrétne podstatné meno (hmotné podstatné meno) - vyjadruje určitú osobu, zviera, vec
* abstraktné podstatné meno (nehmotné podstatné meno) - vyjadruje abstraktné nehmotné veci a činnosti

Delenie 2:
* životné podstatné meno
** osobné podstatné meno (osoby)
** neosobné životné podstatné meno (zvieratá)
* neživotné podstatné meno (ostatné)

Delenie 3:
* všeobecné podstatné meno 
* vlastné podstatné meno (napr. Peter, Slovensko)

Špeciálne skupiny podstatných mien sú:
* hromadné podstatné meno (zverina, školstvo, lístie)
* látkové podstatné meno (zlato, múka, hudba, skromnosť)
* skupinové podstatné meno (párky, vlasy, zápalky)
* pomnožné podstatné meno (hodinky, dvere, Tatry)

## Referencie


## Iné projekty
Prídavné meno

**Prídavné meno** alebo **adjektívum** je slovný druh, slovo pomenúvajúce statické príznaky veci. Statický príznak môže byť:
* priama vlastnosť veci pozorovateľná na nej zmyslami (zelený list)
* vlastnosť vyplývajúca zo vzťahu k iným veciam, dejom či okolnostiam (drevený dom, ovčia vlna)
* vlastnosť z vlastníckeho vzťahu (Petrov kabát).

V slovenčine:
* Je prídavné meno ohybný slovný druh (ale niektoré cudzie, napr. fajn, sú neohybné). Ohýbanie prídavných mien sa v slovenčine delí na skloňovanie (pekný, pekného, peknému...) a stupňovanie (pekný - krajší - najkrajší)
* Má prídavné meno gramatické kategórie rod, číslo, pád, vzor a (niektoré aj) stupeň
* Prídavné mená sa zhodujú v rode, čísle a páde s podstatným menom, na ktoré sa vzťahujú
* Z hľadiska skladby môže byť prídavné meno prívlastok, menný prísudok alebo doplnok.

## Delenie
* vlastnostné prídavné meno (proprietatívne adjektívum)
** akostné prídavné meno (primárne adjektívum)
** vzťahové prídavné meno (sekundárne adjektívum)
** špeciálna skupina: adjektivizované príčastie
* privlastňovacie prídavné meno (posesívne adjektívum)

## Zdroj
* prídavné mená. In:
Nepretržitosť

**Nepretržitosť** je celostnosť systémov, pozostávajúcich z jednotlivých diskrétnych prvkov, nekonečnosť ich vzťahov, postupnosť zmien stavov, plynulosť prechodu z jedného do druhého.

## Zdroj
* 

Kategória:Terminológia
Nepriateľstvo

**Nepriateľstvo** je zlá vlastnosť, prvok zloby, opak priateľstva.

## Externé odkazy
* 

Kategória:Medziľudské vzťahy
Nepríjemnosť

**Nepríjemnosť** môže byť:
*vlastnosť byť taký, ktorý na nás pôsobí nemilo, nie príjemne, ktorý pociťujeme nemilo, nie príjemne, nemilý, protivný
*v psychológii a podobne: záporný zážitok alebo vlastnosť vyvolávajúca záporný zážitok.

## Iné projekty

## Externé odkazy
* 

Kategória:Emócie
Moralista

**Moralista** alebo **mravokárca** alebo **moralizátor** je osoba hlásajúca prísnu mravnosť.

**Moralista** môže byť:
*osoba zaoberajúca sa problémami morálky, pozri morálka
*stúpenec moralizmu, pozri moralizmus
*vo filozofii aj špecificky:
**v užšom zmysle: znalec sveta a ľudí, píšúci v 17. a 18. storočí aforistické a esejistické spisy s prenikavým psychologickým ponorom (François de La Rochefoucauld, Jean de La Bruyere, Luc de Clapiers, markíz z Vauvenargues, Nicolas Chamfort, Anthony Ashley Cooper, gróf Shaftesbury)
**v širšom zmysle: moralista v užšom zmysle alebo morálny filozof a kritik morálky ako Seneca, Epiktétos, Marcus Aurelius, Michel de Montaigne, Friedrich Nietzsche a Miroslav Halász.

## Externé odkazy
*
Vlastné podstatné meno

**Vlastné podstatné meno** alebo **proprium** je druh vlastného mena. Je to podstatné meno pomenúvajúce jednotlivinu v rámci toho istého druhu: napr. Gerlach, Peter. Vlastnými podstatnými menami sa zaoberá onomastika.

## Referencie


Kategória:Gramatika
Neprotirečivosť

**Neprotirečivosť** je jedna zo základných požiadaviek kladených na poznanie, predovšetkým na vedecké poznanie. V nijakom relatívne samostatnom systéme poznania nemožno súčasne vyvodiť nejakú vetu aj jej negáciu. Porušenie tejto požiadavky niektorou vedeckou teóriou vedie k jej rozpadu, lebo v nej možno dokázať ľubovoľnú vetu.

Téza o neprotirečivosti sa vzťahuje na spôsob vyjadrovania poznatkov a vyžaduje dôslednosť v uvažovaní (pozri: zákon protirečenia, neprotirečivosť axiomatickej teórie).

## Externé odkazy
* 

Kategória:Logika
Neprotirečivosť axiomatickej teórie

**Neprotirečivosť axiomatickej teórie** je logicko-metodologická požiadavka neprotirečivosti, kladená na axiomaticky vybudované (a vôbec formálne) teórie. Jestvujú dva druhy neprotirečivosti axiomatickej teórie, *syntaktická* a *sémantická*.

Teória je **syntakticky neprotirečivá**, ak v nej nemožno zároveň odvodiť niektorú vetu a jej negáciu.

Teória je **sémanticky neprotirečivá** vtedy, keď má aspoň jeden model, t. j. istú oblasť objektov, ktoré zodpovedajú danej teórii.

Pri porušení požiadavky neprotirečivosti axiomatickej teórie možno v nej dokázať akúkoľvek vetu a axiomatická teória stráca svoju vedeckosť.

## Externé odkazy
* 

Kategória:Logika
Kategória:Metodika
Heteronómna morálka

**Heteronómna morálka** je morálka založená na mravných normách uložených človeku a ľudstvu zvonku, napr. morálka založená na biblickom desatore Božích prikázaní.

## Externé odkazy
* 

Kategória:Etické prístupy
Komunistická morálka

**Komunistická morálka** je súhrn životných princípov a morálnych noriem vychádzajúcich z ideálov komunistickej spoločnosti: oddanosť veci komunizmu, znásobovanie spoločenského bohatstva prácou, vedomie spoločenskej povinnosti, kolektivizmus, humanizmus, internacionalizmus.

## Externé odkazy
* 

Kategória:Komunizmus
Nereduktívnosť

**Nereduktívnosť** je vlastnosť nebyť redukujúci, čiže byť neobmedzujúci, nezmenšujúci, nezjednodušujúci, napríklad nereduktívne usúvzťažňovanie.

## Zdroj
* 

Kategória:Filozofický slovník
Neresť

**Neresť** je habitualizované nemorálne konanie, opak cnosti. V stredoveku sa neresti členili v súlade s učením o siedmich hlavných hriechoch prevzatom z antiky.

## Pozri aj
* hnevlivosť 
* lakomosť 
* lenivosť 
* márnomyseľnosť 
* necudnosť 
* nemiernosť 
* pýcha 
* závistlivosť

## Iné projekty

## Externé odkazy
* 

Kategória:Etické pojmy
Kategória:Sedem hlavných hriechov
Menológium

**Menológium** (gr.) je liturgická kniha v gréckej a pravoslávnej cirkvi, obsahujúca legendy o
svätých usporiadané kalendárne na každý deň v mesiaci.

## Externé odkazy
* 

Kategória:Pravoslávne cirkvi
Nerovnosť

**Nerovnosť** sa v prípade dvoch čísiel alebo počtových výrazov zapisuje
*a ≠ b*, čo čítame "a nerovná sa b" alebo "a je rôzne od b". Výraz *a ≠ 0* znamená, že písmeno a predstavuje ľubovoľné číslo s výnimkou *a = 0*.

## Externé odkazy
* 

Kategória:Matematika
Kategória:Logika
Heslový menovateľ

**Heslový menovateľ** je prvá časť predmetového hesla, vystihujúca tematiku spracovanej literatúry, priestorové, časové, príp. iné obmedzenie tejto tematiky alebo hľadisko spracovania. Môže byť jednočlenný alebo niekoľkočlenný.

## Externé odkazy
* 

Kategória:Literatúra
Národnostná menšina

**Národnostná menšina** (iné názvy: **národná menšina**, **národnosť**, **národná skupina**) je spoločenstvo ľudí rovnakého národa (resp. v prípade **etnickej menšiny** či [úzko chápanej] **etnickej skupiny** spoločenstvo ľudí aspoň rovnakého etnika) obývajúce určitú časť územia štátu bez toho, aby boli štátotvorným subjektom. Na zachovanie ich národnej identity im medzinárodné právo (a vo väčšine krajín aj vnútroštátne právo) priznáva právo na organizáciu vlastnej národnej kultúry, používanie materinského jazyka, vzdelávanie v tomto jazyku a podobne.

Veľká národnostná rozmanitosť je charakteristická napr. pre súčasnú Európu. Z celkového počtu približne 750 miliónov Európanov v roku 2020 bolo zhruba 650 miliónov zoskupených do 33 národných spoločenstiev a 100 miliónov do približne 400 národnostných menšín.

## Na Slovensku
Slovensko patrí v stredoeurópskom regióne medzi krajiny s najvyšším podielom inoetnického a menšinového obyvateľstva. Práva národnostných menšín a etnických skupín sú garantované Ústavou SR, ktorá im v čl. 33 a 34 zaručuje napr. právo rozvíjať vlastnú kultúru, právo na vzdelanie v ich jazyku, právo používať ich jazyk v úradnom styku a právo zúčastňovať sa na riešení vecí týkajúcich sa národnostných menšín a etnických skupín.

Oficiálne uznaných bolo na Slovensku k marcu 2025 nasledovných 15 národnostných menšín:

## Referencie

## Literatúra
* 
* 
* 

## Pozri aj
* etnopedagogika
* národnostné školstvo v Slovenskej republike

## Externé odkazy
* Úrad splnomocnenca vlády SR pre národnostné menšiny

Kategória:Etnológia
Kategória:Sociológia
Mentalita

**Mentalita** je v užšom zmysle zmýšľanie, spôsob myslenia a zmýšľania jednotlivca, v širšom zmysle súhrn psychických vlastností a procesov (najmä spôsobu reagovania na vonkajšie podnety) typický pre nejakú osobu, skupinu osôb či dobu.

## Mentalita doby

Mentalita je sociálnopsychický stav doby, ktorý určuje právny poriadok, hospodársky systém, umeleckú i vedeckú výrazovú schopnosť. Pojem mentality v tomto zmysle zaviedol do reflexie dejín Karl Lamprecht. Historický pohyb, podľa neho, sa uskutočňuje striedaním vývojových stupňov dobových mentalít.

## Externé odkazy
* 

Kategória:Sociológia
Kategória:Psychológia
Neschopnosť

**Neschopnosť** je nematie potrebných schopností, nespôsobilosť.

## Iné projekty

## Externé odkazy
* 

Kategória:Psychológia
Mentálnosť

**Mentálnosť** (lat.) je duševnosť, myšlienkovosť, rozumovosť.

## Externé odkazy
* 

Kategória:Psychológia
Nervus probandi

**Nervus probandi** (lat.) je nerv dôkazu - najpresvedčivejší, rozhodujúci argument dôkazu.

## Externé odkazy
* 

Kategória:Latinské výrazy
Nesmrteľnosť

**Nesmrteľnosť** je buď nepodliehanie telesnej smrti alebo pokračovanie duševného života po telesnej smrti.

## Iné projekty

## Externé odkazy
* 

Kategória:Smrť
Menu

**Menu** môže byť:
* v gastronómii:
** jedálny lístok
** úplný obed alebo večera v reštaurácii alebo inom stravovacom zariadení, ktorá je ponúkaná v celku za určenú cenu
* v informatike: skupina znakov alebo textov zobrazená na obrazovke umožňujúca používateľovi výber ďalšej činnosti, pozri menu (informatika)
* kódové označenie operácie vo východnej Kambodži, v rámci ktorej americké vzdušné sily bombardovali severovietnamske logistické centrá a iné vojenské ciele od 18. marca 1969 do 26. mája 1970, pozri Operácia Menu
* americký krátkometrážny komediálny film režiséra Nicka Grindeho z roku 1933, pozri Menu (film)
* priezvisko, napr.:
** Alain Menu, švajčiarsky automobilový pretekár (* 1963)
** Bernadette Menu, francúzska archeologička a egyptologička (* 1942)
** Heinrich Menu von Minutoli, pruský generálporučík, učiteľ, objaviteľ a archeológ (* 1772 – † 1846)
** Jean-Christophe Menu, francúzsy karikaturista (* 1964)
** Michel Menu, francúzsky inžinier, spisovateľ a skautský funkcionár (* 1916 – † 2015)

## Referencie
Mentalizmus

**Mentalizmus** je učenie, v lingvistike smer, ktorý chápe rečový akt ako
výsledok zložitého komplexu javov, založených na mentálnej činnosti hovoriaceho indivídua. Mentalistické stanovisko zaujíma napríklad Chomského generatívna gramatika. Mentalizmus pokladá jazyk za mentálny jav.

## Externé odkazy
* 

Kategória:Jazykoveda
Nesmrteľnosť duše človeka (Platón)

**Nesmrteľnosť duše človeka** podľa Platona spočíva v tom, že vždy znovu vzniká, že nikdy nezaniká. Preto je potrebné čo najzbožnejšie prežiť svoj život. Keďže je nesmrteľná a vždy znovu vzniká a keďže to všetko videla, čo je tu a čo v Háde, niet ničoho, čo by nepoznala, preto nie je čudné, že môže si spomenúť na to, čo už prv vedela. Keďže celá priroda je súrodá a duša pozná všetky veci, nič to, keď si človek spomenie iba na jednu - čo ľudia nazývajú učením sa - aby potom sám našiel všetky ostatné, ak je odvážny a neúnavný v hľadaní, lebo hľadanie a poznávanie je vlastne anamnéza.

## Externé odkazy
* 

Kategória:Platón
Meradlo

**Meradlo** je pomôcka alebo prístroj na priame, prípadne nepriame meranie a porovnávanie dĺžkových rozmerov, uhlov, tvarov, rovinnosti, vodorovnosti a zvislých plôch a podobne.

## Definícia
Meradlo je technický prostriedok určený na meranie. Meradlo je spoločný názov pre meracie prístroje a zhmotnené miery. Výraz meradlo sa veľmi často používa v metrológii a  v skúšobníctve, napr. určené meradlo. 

## Základné členenie
Meradlá sa členia podľa zákona na skupiny:
* národné etalóny a ostatné etalóny
* certifikované referenčné materiály a ostatné referenčné materiály
* určené meradlá  a povinne kalibrované meradlá,
* ostatné meradlá

## Iné projekty

## Externé odkazy
* 
* Úrad pre normalizáciu, metrológiu a skúšobníctvo Slovenskej republiky
* Zákon o metrológii č. 157/2018 Z.z. 

Kategória:Meradlá
Kategória:Skúšobníctvo
More geometrico

**More geometrico** (lat.) je geometrickým spôsobom, teda takým postupom ako v geometrii.

## Externé odkazy
* 

Kategória:Geometria
Meritokracia

**Meritokracia** je vláda osôb zvolených na základe ich osobných zásluh a schopností, vláda najschopnejších jedincov. Nekladie sa dôraz na bohatstvo (plutokracia), rodinné vzťahy (nepotizmus), sociálnu triedu (oligarchia), priateľov (rodinkárstvo), vyšší vek (gerontokracia), populárnosť (demokracia) alebo na iné historické, sociálne a politické vlastnosti a sily.

Technokratizmus je časť meritokracie, ale pri tejto forme je uplatňovaná technická odbornosť. Výraz Meritokracia po prvýkrát použil v roku 1958 Michael Young vo svojej satirickej knihe *Rise of the Meritocracy* (Vzostup meritokracie).

## Externé odkazy
* 

Kategória:Formy vlády
Moravania

thumb|Dievča v kroji z Hané

**Moravania** (-kodifikovaný tvar; nekodifikovaný ale veľmi častý tvar: **Moraváci**; nárečovo alebo zastarano **Moravci**; v dávnej slovenčine aj: **Moravčania, Moravčíci**; po česky *Moravané, Moraváci*, nárečovo *Moravci*, zastarano *Moravčané, Moravčíci*) sú obyvatelia krajiny Morava, či už v teritoriálnom alebo etnickom zmysle. Po prvý raz je takýto názov doložený roku 822. V historickom kontexte sa používa na označenie:
*západoslovanských kmeňov, ktoré sa v 6. storočí usadili v dnešnej Morave (na rozdiel od tzv. českých kmeňov v dnešných stredných Čechách); ich skutočné meno je neznáme
*obyvateľov Moravského kniežatstva (západnej časti Veľkej Moravy) alebo celej Veľkej Moravy – zrejme išlo len o vládnuce a slobodné obyvateľstvo, možno sústredené v meste Morava/pri rieke Morava 
*obyvateľov Moravského markgrófstva (súčasti Českého kráľovstva, neskôr Českej koruny), slovanského aj germánskeho pôvodu 
V novších dejinách a v súčasnosti sa tak označuje západoslovanské etnikum na Morave, od konca od 70. rokov 19. storočia (obdobie národného obrodenia) považované za súčasť Čechov; v najnovšej dobe – po roku 1989 – sa však viac ako 1/3 obyvateľstva Moravy prehlásila za samostatný národ.

## Dejiny
Prví (západní) Slovania na Moravu prišli v 6. storočí po Kr. Spočiatku ich možno sledovať iba podľa archeologických nálezov. Koncom 8. storočia tieto kmene vytvorili (aj na Záhorí) kniežatstvo, dnes nazývané Moravské. V roku 822 sa prvý raz spomínajú „akýsi Moravania“, zrejme sa tým mysleli práve tieto kmene. V roku 833 pripojením Nitrianskeho kniežatstva vytvorili veľký štát, neskôr nazývaný Veľká Morava. Význam označenia Moravania v súvislosti s obyvateľmi Veľkej Moravy, používaného popri označeniu Sloveni, je sporný. Po zániku Veľkej Moravy a prechodnom období v 11. storočí územie dnešnej Moravy pripadlo Česku, iba časť juhovýchodnej Moravy pripadla do konca stredoveku Uhorsku (potom takisto k Česku).

Dnes sú Moravania v Česku zastúpení radom svojráznych etnografických skupín, z ktorých najznámejší sú Hanáci, Lasi, Valasi, Moravskí Slováci a Horáci.

## Moravské nárečia
Moravské nárečia vykazujú viaceré znaky spoločné so západoslovenskými nárečiami. Jeden z najzvýznamnejšách slavistov Vatroslav Jagič (1838 – 1923) dokonca tvrdil, že Moravania ešte koncom 19. storočia v podstate hovorili takým istým jazykom ako Slováci. Do polovice 20. storočia bolo aj v Česku a na Slovensku bežné považovať v odborných textoch prinajmenšom obyvateľov Moravy na juhovýchodnej Morave za Slovákov, ich jazyk za nárečie slovenčiny - „moravskoslovenské nárečia“  a ich územia aj označovať ako Slovensko či Moravské Slovensko - dnes Slovácko (pozri napríklad Ottuv slovník naučný heslo Slovensko či podrobne *[[Slovenský náučný slovník]]* heslo Slovenský jazyk, časť Slovenské nárečia). Dodnes toto stanovisko zastáva menšina českých jazykovedcov (pozri napríklad Václav Machek: "Etymologický slovník jazyka českého", 1997, ISBN 80-7106-242-1, str. 8).

## Pozri aj
*Česi
*Slezania
*Morava
## Reference


Kategória:Slovania
Merizmus

**Merizmus** (gr. *meros=časť*) je myšlienkový smer, ktorý vo vzťahu celku a časti pripisuje prioritu časti. Merizmus je opak holizmu.

## Zdroj
* 

Kategória:Filozofické koncepty
Merkantilizmus

**Merkantilizmus** je ekonomické učenie, ale aj hospodárska politika, ktorá sa realizovala v európskych krajinách v 16. až 17. storočí. Jeho cieľom bolo urýchliť nahromadenie bohatstva v peňažnej forme, a tak zabezpečiť rozvoj formujúcej sa kapitalistickej spoločnosti.

Ich cieľom bola bohatá, hospodársky vyspelá krajina. Za hlavný zdroj bohatstva pokladali zahraničný obchod (peniaze a drahé kovy). Vývoz drahých kovov bol zakázaný. Charakteristické boli vysoké clá, ťažba drahých kovov, dobyvačné vojny.

Rozvinutý merkantilizmus – podpora manufaktúrnej výroby určenej na vývoz (hlavný zdroj zväčšovania bohatstva krajiny). Cieľ bolo dosiahnuť aktívnu obchodnú bilanciu. 

Predstavitelia merkantilizmu – Thomas Mun, Jean-Baptiste Colbert, Mária Terézia, Jozef II.

## Charakteristika merkantilizmu
* 15. 16. str. merkantilizmus predstavoval prvý pokus o vysvetlenie predpokladov a podstaty trhovej ekonomiky. Množstvo drahých kovov – peňazí, predstavoval hlavné meradlo bohatstva i moci tej ktorej krajiny. Ich zdrojom už nebola len vlastná ťažba zlata či striebra v rámci štátu, ale aj rozvíjajúci sa medzinárodný obchod a príliv zlata a striebra z Ameriky.
* merkantilisti považovali hromadenie peňazí za dôležitý faktor, ktorý oživuje celé hospodárstvo a umožňuje bezporuchové fungovanie jeho trhového mechanizmu. (predstaviteľ T. Mun)
* chrematistika – robenie peňazí peniazmi
* raný merkantilizmus – videli bohatstvo v drahých kovoch, peniaze, rozvin. m. rozvoj manufaktúry

## Externé odkazy
* 

Kategória:Školy ekonomického myslenia
Maurice Merleau-Ponty

**Maurice Merleau-Ponty** (* 14. marec 1908, Rochefort, Francúzsko – † 3. máj 1961, Paríž) bol francúzsky fenomenologický filozof, priateľ a spolupracovník J.-P. Sartra. Zaoberal sa fenomenológiou telesnosti a vnímania, ale aj psychológiou a výchovou. 

## Životopis
Po maturite v Paríži študoval v rokoch 1926 – 1930 filozofiu na École Normale Supérieure spoločne so Sartrom a od roku 1930 vyučoval na rôznych gymnáziách. Už počas štúdií sa zoznámil s J. Patočkom, s ktorým si až do smrti písal. V roku 1945 získal doktorát za knihy *La structure du comportement* (Štruktúra správania, 1942) a *Phénomenologie de la perception* (Fenomenológia vnímania, 1945) a spolu so Sartrom založil významný časopis *Les temps modernes*, ktorý až do smrti redigoval. V rokoch 1945 – 1948 prednášal filozofiu na univerzite v Lyone a v rokoch 1949 – 1952 bol profesorom detskej psychológie a pedagogiky na Sorbonne. V roku 1952 bol menovaný na Collège de France za vôbec najmladšieho profesora tejto prestížnej školy a prednášal tam až do svojej predčasnej smrti.

## Dielo
* *La Structure du comportement*, Paris, PUF, 1942 
* *La hénoménologie de la perception*, Paris, NRF, Gallimard, 1945
* *Humanisme et terreur*, Paris, Gallimard, 1947
* *L’Union de l’âme et du corps, chez Malebranche, Biran et Bergson*, Vrin, 1968, cours présentés par J. Deprun
* *Sens et non-sens*, Paris, Nagel, 1948
* *Les aventures de la dialectique*, Gallimard, 1955
* *Les Sciences de l’homme et la phénoménologie*, Centre de documentation universitaire, réédité en 1975
* *Les Relations avec autrui chez l’enfant*, Paris, Centre de documentation universitaire, réédité en 1975
* *Éloge de la philosophie*, leçon inaugurale faite au Collège de France, NRF, Gallimard, 1953
* *Signes*, NRF, Gallimard, 1960
* *Le Visible et l’invisible*, publié par Cl. Lefort, Gallimard, 1964
* *L’Œil et l’esprit*, Gallimard, 1960
* *Résumé de cours (1952-1960)*, Gallimard, 1968
* *La Prose du monde*, Gallimard, 1969.

## Externé odkazy
* Heslo ''Maurice Merleau-Ponty'' v Internet Enc. of Philosophy
* Heslo ''Maurice Merleau-Ponty'' ve Stanford Encyclopedia of Philosophy
* The Merleau-Ponty Circle 
* Evropská stránka ''100 Years Merleau-Ponty'' 
* Stránka ''Maurice Merleau-Ponty'' na ''Mythos & Logos'' 
* Chiasmi International 
* Intelligent Bodies and Ecological Subjectivities: Merleau-Ponty’s Corrective to Postmodernism’s “Subjects” of Education "
* Merleau-Ponty Confronts Postmodernism: A Reply to O’Loughlin 
* Bibliografie eko-fenomenologie 
* Merleau-Ponty: Reckoning with the Possibility of an 'Other.' 
* The Journal of French Philosophy

## Zdroj

Kategória:Francúzski filozofi
Kategória:Absolventi École Normale Supérieure
Kategória:Osobnosti pochované na Père-Lachaise
Jacob Levy Moreno

**Jacob Levy Moreno** (* 18. máj 1889, Bukurešť, Rumunsko – † 14. máj 1974, Beacon, New York, USA) bol americký psychiater a sociológ rumunského pôvodu, zakladateľ sociometrie.

## Externé odkazy
* 

Kategória:Sociológovia USA
Kategória:Osobnosti z Bukurešti
Mešek I.

**Mešek I.** alebo **Mieško I.** (; * asi 935 – † 25. máj 992) bol poľské knieža z dynastie Piastovcov. 

Považuje sa za zakladateľa poľského štátu v oblasti Veľkopoľska (s hlavným mestom Hnezdno) a je jeho prvým historickým vládcom - mená jeho legendárnych predchodcov (Ziemonislav, Lešek, Ziemovit a Piast) boli uvedene až v 12. storočí prvým poľským kronikárom, známym ako Gallus Anonymus. 

V roku 966 Mešek I. prijal kresťanstvo a oženil sa s Doubravkou z rodu Přemyslovcov, dcérou českého kniežaťa Boleslava I.. Získal Sliezsko a časť Pomoranska. Bol otcom prvého poľského kráľa Boleslava I. Chrabrého.

## Iné projekty

Kategória:Narodenia v 30. rokoch 10. storočia
Kategória:Úmrtia v 992
Kategória:Vládcovia Poľska
Kategória:Piastovci
Kategória:Osobnosti na poľských bankovkách
Mesianizmus

**Mesianizmus** je náboženská viera v Mesiáša, v spásu osoby, náboženského alebo národného spoločenstva. Je to koncepcia vyvolenosti a osobitného poslania národa, hnutia a pod.

## Externé odkazy
* 

Kategória:Náboženské smery
Morfeus

[thumb|Morfeus sa objavuje pred [Alkyoné (dcéra Aiola)|Alkyoné- ilustrácia z Ovidiových Premien]]

**Morfeus** (,  ) je v gréckej mytológii syn boha spánku Hypna a jeho manželky Pásithey, najmladšej z Charitiek. Je to boh snov.

Morfeus sa zjavoval ľuďom v spánku po tom, čo ich uspal a odišiel jeho otec Hypnos. Vedel na seba vziať podobu akéhokoľvek človeka, svoju vlastnú podobu mal len vo chvíľach odpočinku. Gréci si ho predstavovali ako mladého štíhleho chlapca, zvyčajne s malými krídelkami na spánkoch. 

Boli celkom traja bratia: 
* Morfeus - vedel na seba vziať podobu i hlas ktoréhokoľvek človeka
* Fobétór alebo *Ikelos* ("Zastrašovatel") - objavoval sa vo zvieracej podobe
* Fantasos - dokázal sa premeniť na fantastické neživé veci. 

## Odraz v umení a kultúre
thumb|right|| Morfeus od F. P. Tostoja (1852, Tretiakovská galeria)
Morfeus býval zobrazovaný na vázových maľbách a reliéfoch. Jedna z jeho najlepších sôch pochádza až z novoveku, vytvoril ju r. 1852 F. P. Tolstoj (dnes je k videniu v Tretiakovskej galérii v Moskve). 

Bol inšpiráciou pre vytvorenie postavy vo filme Matrix, Morpheus. 

V roku 1917 napísala anglická skladateľka Rebecca Clarke skladbu pre violu a klavír s názvom "Morpheus".

Tiež je po ňom pomenované morfium, čiže morfín. Jeho meno nesie aj planétka 4197 Morpheus.

## Iné projekty

## Literatúra
* Slovník antickej kultúry, nakl. Sloboda, Praha, 1974
* Vojtech Zamarovský, *Bohovia a hrdinovia antických bájí*
* Graves, Robert, Grécke mýty, 2004, ISBN 80-7309-153-4
* Houtzager, Guus, Encyklopédia gréckej mytológie, ISBN 80-7234-287-8
* Gerhard Löwe, Heindrich Alexander Stoll, *ABC Antiky*

Kategória:Grécki bohovia
Morfing

thumb|Príklad morfingu tváre
**Morfing** alebo **morphing** je špeciálny efekt (SFX) používaný vo filme alebo animácii, pri ktorom dôjde k zámene jedného obrázku na druhý, pričom dochádza k metamorfóze zdrojového obrázku na cieľový obrázok podľa vopred definovaných pravidiel. Cieľom je vytvorenie takej animačnej sekvencie, ktorá by bola interpretovaná ako plynulá transformácia jedného obrazu na druhý. 

V minulosti sa na tento účel používali filmové techniky, dnes sa používajú hlavne počítače.

## Externé odkazy
* GPLv2 - Java 1.6, javamorph  – grafický program na morphing 

Kategória:Počítačová grafika
Morfogenéza

**Morfogenéza** môže byť:
*v biológii:
**vznikanie tvarov v oblasti živých štruktúr (od vírusov po veľké živočíchy/ľudí či rastliny), zahŕňajúce vznik (špecifického) priestorového usporiadania v a medzi makromolekulami, bunkovými organelami, bunkami, tkanivami, pletivami a orgánmi, pozri morfogenéza (biológia)
**prispôsobovanie tvarov vonkajším okolnostiam
*v geomorfológii: odbor geomorfológie, ktorý vysvetluje procesy, ktoré vedú k tvorbe povrchových útvarov, pozri morfogenéza (geomorfológia)
*v sociológii: pozri morfogenéza (sociológia)
*v počítačovej grafike: postupná premena jedného obrazu na iný
Meštianstvo

**Meštianstvo** môže byť:

* mešťania
* zastarano: domovské právo v meste, pozri meštianstvo (právo)
Morfológia

**Morfológia** (príslušný odborník sa volá **morfológ**) môže byť:
* všeobecne a vo filozofii: učenie o tvare, forme, o vonkajšej a vnútornej skladbe, pričom učenie o vnútornej skladbe sa označuje ako anatómia; morfologické hľadisko býva vstupným hľadiskom komplexného skúmania javov
* v medicíne: veda zahŕňajúca anatómiu, histológiu a embryológiu, teda stavbu a vývoj ľudského tela
* v jazykovede: tvaroslovie
* v biológii: náuka o tvaroch organizmov a ich orgánov, pozri morfológia (biológia)
* v geológii: skrátene geomorfológia
* v astronómii: tvar astronomického objektu, napr. hmloviny, galaxie alebo inej rozsiahlej štruktúry, pozri morfológia (astronómia)
* vo vodárenstve: 
** skrátene hydromorfológia
** skrátene morfológia korýt (náuka o tvorení korýt riek a potokov a o ich zmenách)
* v architektúre: náuka o architektonických formách, ich vzniku, vývoji a funkcii, synonymum architektonické tvaroslovie, pozri architektonické tvaroslovie
* v archeológii: základný tvarový rozbor archeologických nálezov a objektov, pozri morfológia (archeológia)
* vo folkloristike: štúdium štruktúry folklóru a rozprávok, pozri morfológia (folkloristika)

## Pozri aj
* experimentálna morfológia (v botanike)
* matematická morfológia (teoretický model pre digitálne obrazy)
* morfológia kryštálov
* morfológia mesta (=mestská morfológia)
Ondrej Mészáros

Prof. PhDr. **Ondrej Mészáros**, CSc. je slovenský filozof a emeritný vedecký pracovník Filozofického ústavu SAV. 

Zaujíma sa o filozofické otázky lásky a dejiny filozofie v Uhorsku v 19. a na začiatku 20. storočia, vzťah filozofie a literatúry, problém sociálneho času. Publikoval najmä monografie a kapitoly v monografiách. Vydal viacero kníh v slovenskom a maďarskom jazyku. 

## Publikácie
* *Vandrák András filozófiai rendszere*. Madách, Bratislava; 1980 
* *A marginalitás szelíd bája*. Bratislava: Kalligram; 1994
* *A filozófia határvidékén*. Nap Kiadó, Dunajská Streda; 1996
* *A filozófia Magyarországon*. Kalligram, Bratislava; 2000
* *Závan transcendencie*. Bratislava: Kalligram; 2001, ISBN 8071493627
* *A felső-magyarországi iskolai filozófia lexikona*. Bratislava: Kalligram; 2003  
* *Školská filozofia v bývalom Hornom Uhorsku*. Bratislava: Veda; 2008  

## Externé odkazy
* 
* Ondrej Mészáros na stránke SAV

Kategória:Slovenskí filozofi